**Ministru kabineta noteikumu projekta „Grozījums Ministru kabineta 2005. gada 5. aprīļa noteikumos Nr. 228 „Noteikumi par preču zīmju reģistrācijas procedūras veidlapu paraugiem”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts „Grozījums Ministru kabineta 2005. gada 5. aprīļa noteikumos Nr. 228 „Noteikumi par preču zīmju reģistrācijas procedūras veidlapu paraugiem”” (turpmāk – Projekts) izstrādāts, pamatojoties uz Ministru kabineta sēdes 2012. gada 11. decembra protokola Nr. 70 41. § 2. punktā iekļauto uzdevumu. |
| 2. | Pašreizējā situācija un problēmas | Ministru kabinets 2012. gada 11. decembra sēdē (prot. Nr. 70, 41. §) izskatīja un pieņēma zināšanai iesniegto informatīvo ziņojumu „Par priekšlikumiem elektroniskā paraksta plašākas lietošanas nodrošināšanai”, vienlaikus uzdodot Tieslietu ministrijai līdz 2013. gada 1. jūnijam sagatavot grozījumus normatīvajos aktos saskaņā ar precizētā informatīvā ziņojuma 3.1. apakšpunktu un iesniegt noteiktā kārtībā izskatīšanai Ministru kabinetā, to starpā Ministru kabineta 2005. gada 5. aprīļa noteikumos Nr. 228 „Noteikumi par preču zīmju reģistrācijas procedūras veidlapu paraugiem” (turpmāk – Noteikumi).Grozījumi Noteikumos nepieciešami:1. lai persona varētu saņemt reģistrācijas apliecību un citus dokumentus elektroniski, ir jābūt personas piekrišanai saņemt dokumentus elektroniski. Līdz ar to Noteikumu veidlapas nepieciešams papildināt ar atzīmi, kuru atzīmējot, persona piekrīt dokumentu saņemšanai elektroniski (Noteikumu 1.–3. pielikums);
2. lai precizētu valsts nodevu saņemšanas procedūru Patentu valdē, paredzot, ka valsts nodevas samaksu apliecinoša dokumenta oriģināla vai kopijas pievienošana veidlapai nav nepieciešama. Papildus nepieciešams papildināt veidlapas ar piezīmi, ka maksājot valsts nodevu, jānorāda ziņas, kas ļaus Patentu valdei identificēt, par kuru preču zīmes reģistrācijas pieteikumu vai preču zīmi nodeva samaksāta (Noteikumu 1. – 3. pielikums);
3. lai precizētu Pasaules Intelektuālā īpašuma organizācijas (WIPO) papildnodevu apmēru un nodevas apmaksas veidus atbilstoši WIPO noteikumiem (Noteikumu 2.pielikums).
 |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | Tiesiskā regulējuma mērķis ir grozīt Noteikumus, lai nodrošinātu, ka dokumentu aprite starp personu un Patentu valdi var notikt gan papīra formā, gan elektroniski.Projekts pilnībā atrisina šīs anotācijas I sadaļas 2. punktā minētās problēmas, jo Projekts:iesnieguma veidlapās iekļauj atzīmi, kurā persona var norādīt, ja vēlas turpmāk saņemt dokumentus un informāciju elektroniski (Projekta 1.punkts);veidlapās no pievienoto dokumentu saraksta svītro dokumentu par nodevas samaksu, un papildina veidlapu ar piezīmi, ka veicot valsts nodevas samaksu, jānorāda ziņas, kas skaidri un nepārprotami identificē iesniegto preču zīmes reģistrācijas pieteikumu vai preču zīmes numuru un darbību, par kuru ir samaksāts (Projekta 1. - 3.pielikums);precizē WIPO papildnodevas apmēru un nodevu apmaksas veidus atbilstoši WIPO noteikumiem (Projekta 2.pielikums). |
| 5. | Projekta izstrādē iesaistītās institūcijas | Tieslietu ministrija, Patentu valde |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība Projekta izstrādē nav lietderīga, jo Projekts nenosaka jaunus pienākumus sabiedrībai. Projekts paredz tehniskus grozījumus Noteikumos, lai nodrošinātu iespēju iesniegt un saņemt dokumentus Patentu valdē elektroniskā formā. |
| 7. | Cita informācija | Nav |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa | Tiešā sabiedrības mērķgurpa ir rūpnieciskā īpašuma tiesību pieteicēji, īpašnieki (Patentu valdes pakalpojumu lietotāji), šo personu pārstāvji. Mērķgrupas aptuveno lielumu vai īpatsvaru nav iespējams precīzi noteikt, jo Projekts attiecas uz Patentu valdes pakalpojumu lietotājiem gan Latvijā, gan citās valstīs. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar |
| 3. | Tiesiskā regulējuma finansiālā ietekme | Personām, kuras vēlēsies saņemt un iesniegt dokumentus elektroniskā formā, izdevumi nepieaugs, bet personas maksās valsts nodevas pašreiz normatīvajos aktos noteiktajā apmērā. |
| 4. | Tiesiskā regulējuma nefinansiālā ietekme | Projektā ietvertais regulējums padara personām pieejamākus Patentu valdes pakalpojumus, dažādojot to saņemšanas iespējas.Projekts nodrošina personām vienlīdzīgas tiesības un iespējas izmantot Projektā noteikto regulējumu. |
| 5. | Administratīvās procedūras raksturojums | Projekts šo jomu neskar |
| 6. | Administratīvo izmaksu monetārs novērtējums | Projekts šo jomu neskar |
| 7. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Patentu valde. |
| 2. | Projekta izpildes ietekme uz pārvaldes funkcijām  | Projekta izpildē iesaistītās institūcijas funkcijas un uzdevumi netiks nedz sašaurināti, nedz paplašināti. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekta izpildei nav nepieciešams veidot jaunas institūcijas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekta izpildei nav nepieciešams likvidēt esošas institūcijas. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekta izpildei nav nepieciešams reorganizēt esošas institūcijas. |
| 6. | Cita informācija | Nav |

*Anotācijas III, IV, V un VI – projekts šīs jomas neskar.*

Tieslietu ministrs J.Bordāns

09.09.2013. 14:51

709

L.Zommere

67220208; Linda.Zommere@lrpv.gov.lv